La brutícia es concentra bàsicament al costat dels contenidors i de les papareres dels principals carrers d'Andorra la Vella i d'Escaldes-Engordany i coincideix en una època de calor, presència important de visitants i festes majors, que en el cas de la capital arriba al seu últim dia. Les fotos amb els carrers bruts, sobretot en llocs propers a contenidors i papereres han estat difoses aquest dilluns a les xarxes socials per Andorra Denúncia que han traslladat la queixa als comuns d'Andorra la Vella i d'Escaldes-Engordany. Des d'aquesta darrera corporació s'ha passat l'avís als serveis de neteja, segons han confirmat a l'Altaveu i han constatat que en la majoria de casos es tracta de pixades de gossos.

Precisament, el del gossos és un tema que ocupa i preocupa els comuns. El d'Escaldes-Engordany instal·larà un parc per a gossos a l'avinguda del Fener que comptarà amb un pipicà i el d'Andorra la Vella que sanciona, des de l'any passat, amb 100 euros els propietaris de gossos que no portin ampolleta d'aigua per ruixar les miccions dels animals i amb 60 aquells que no les ruixin.

D'altra banda, a partir del més d'octubre es començarà a sancionar els propietaris de gossos que no recullen els fems de l'animal al carrer gràcies als controls d'ADN. Tot i que encara es desconeix l'import de la multa, els comuns han acordat que les sancions, segons es va acordar en reunió de cònsols, seran les mateixes a totes les parròquies per tal de fer una mesura unificada.